Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: a 31/2003. (XII. 17.) OM rendelethez
Paragraph Index: 1251

1. A képzési cél Az egészségügyi ellátás szinte minden területén az utóbbi idõben végbement jogi szabályozás, az egészségügyi tevékenységgel kapcsolatos sajátos felelõsségi szabályok és kártérítési eljárások, valamint az egészségügyi ellátó rendszer átalakulása, a funkcionális privatizáció (vállalkozó orvos, fogorvos, gyógyszerész; egészségügyi vállalkozások) egyaránt indokolttá teszik, hogy az orvosok, fogorvosok, gyógyszerészek számára feladataik ellátásához kapcsolódó speciális jogi szakismeretek megszerzése célirányosan és hatékony formában biztosított legyen. A képzés célja, hogy az orvosi, fogorvosi, gyógyszerészi (vállalkozói) praxisban felmerülõ, alapvetõ jogi ismereteket is igénylõ problémák felismerését, megoldását segítse elõ. A képzés az egészségügyre vonatkozó jogi szabályozás mellett elsõsorban gazdasági, vállalkozói ismeretek megszerzésére irányul.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes